Herbertus Byng Hall

Herbertus, vulgo Herbert Byng Hall (Oxoniae natus die 21 Octobris 1805; die 25 Aprilis 1883 ad Bathweston mortuus) fuit cursuarius et gastronomus. Filius fuit  qui decanus Aedis Christi Oxoniensis meruit.

 De vita 
Annum aetatis undevigesimum agens in legionem 39 inductus est gradu ensign, mox lieutenant, unde post duos annos in legionem 7 (Royal Fusiliers) mutavit. Capitanus anno 1832 factus est. Anno 1835 ad milites Britannos se iunxit (duce Georgio De Lacy Evans) qui Isabellam II reginam Hispaniae contra Carlistas adiuvebant. Anno insequenti,  laureatus, ratione medica in Angliam remissus, apud cursuarios operam dare coepit. Consiliarius fuit . Ab anno 1855 usque in 1882 cursuarius inter legationes Britannicas Europam fere omnem peragrabat. Libros plures de venatione, de re militari, de peregrinatione, de re gastronomica edidit; de expeditione Hispanica Spain (1837), de itineribus suis non bellicis Sayah (1856) et The Queen’s Messenger (1865) divulgavit.

 De attributione scriptorum gastronomicorum 
Libri tres de re gastronomica scripsit (videlicet Sport and its Pleasures; The Oyster; Lucullus), propter quos a gastronomic writer of some eminence ("auctor ganearius satis eminens") anni 1906 a Francisco Schloesser nuncupatus est.Frank Schloesser, The Greedy Book: a gastronomical anthology (Londinii: Gay and Bird, 1906) p. 167; "Major Byng Hall" insuper, nullo dubio admisso, de ostreis Matriti venditatis citatur ab John R. Philpots, Oysters, and all about them (Londinii: John Richardson, 1890-1891) p. 381 Hi libri interdum non ad Hall sed ad Grenville Murray, diurnario eiusdem aevi, attribuuntur: primus eorum, qui in talem errorem ceciderint, fuit fortasse Thomas Seccombe biographus.Thomas Seccombe, "Murray, Grenville" in  Error corrigitur liberque The Oyster recte ad Hall attribuitur, sed sine explicatione, ab Ioanne Laing in catalogo litterarum anonymarum et pseudonymarum anno 1928 divulgato.Samuel Halkett, John Laing; James Kennedy et al., edd., Dictionary of Anonymous and Pseudonymous English Literature (editio aucta. 9 voll. Edinburgi: Oliver and Boyd, 1926-1963) vol. 4 p. 288 

Re vera nomen auctoris illorum librorum in paginis titulorum minime datum est; sed ratio, quae sequitur, veram attributionem corroborat. Liber The Oyster (1861, 1863) omnino anonymus fuit,Nihilominus auctor anonymus media pagina 15 de munere haud communi cursuarii reginalis (Queen's Messenger) locutus est: quo munere Herbertus Byng Hall functus est. sed liber Lucullus (1878; congeries librorum Sport and its Pleasures et The Oyster cum commentatione "The Lobster") "ab auctore The Queen's Messenger"by the author of "The Queen's Messenger" se scriptum esse proclamavit; Sport and its Pleasures (1868) "ab auctore Highland Sports, Sayah etc."; Sayah (1856) "ab auctore Soldiers and Sailors, Spain, Highland Sports etc.";<ref>{{GB|KLTrZImL-d4C|by the author of "Soldiers and Sailors", "Spain, and the Seat of War in Spain", "Highland Sports etc.}}</ref> atque The Queen's Messenger (1865) "a maiore Herberto Byng Hall"by Major Herbert Byng Hall et Highland Sports (1848) "ab Herberto Byng Hall, generoso, auctore Spain, Scenes at Home and Abroad etc." se scripta esse proclamaverunt. Quae duo opera nomen auctoris aliis eius catenae omnibus praebuerunt.  


 Scripta 
 1837 : Spain, and the Seat of War in Spain 
 1839 : Scenes at Home and Abroad 
 1847 : Highland Sports, and Highland Quarters 
 1849 : Exmoor; or the Footsteps of St. Hubert in the West 
 1850 : Scottish Sports and Pastimes  
 1850 (interpres) : , The Sportsman and His Dog: or, Hints on Sporting 
 1851 : The West of England and the Exhibition, 1851 
 1852 : Brooklands; a Sporting Biography. 2 voll.  vol. 2
 1853 : Mary, a Daughter of the English Peasantry. A Novel. 3 voll. vol. 1 vol. 2 
 1855 : Soldiers and Sailors in Peace as in War 
 1856 : Sayah, or The Courier to the East 
 1859 : Sport and its Pleasures, Physical and Gastronomical,  Textus apud Internet Archive 1861 : The Oyster: where, how and when to find, breed, cook and eat it. Londinii: Trübner, 1861. Xylographiae a Georgio Cruikshank  Textus apud Internet Archive 2a ed. aucta, 1863 
 1865 : The Queen’s Messenger; or, Travels on the High-ways and Bye-ways of Europe Textus; 2a ed., 1870
 1868 : The Adventures of a Bric-à-brac Hunter 
 2a ed., aucta, 1875, titulo The Bric-à-brac Hunter; or, Chapters on Chinamania 
 1878 : Lucullus: or, Palatable Essays, in which are merged “The Oyster,” “The Lobster,” and “Sport and its Pleasures” Notae 

 Bibliographia 
 Frederic Boase, Modern English Biography; containing many thousand concise memoirs of persons who have died between the years 1851–1900 with an index of the most interesting matter (Londinii: Frank Cass, 1965) vol. 1 p. 1285 sq.
 Andrew Dalby, "Biogastronomica II. A question of attribution" in Petits propos culinaires no. 122 (2022) pp. 100-105
 John Foster Kirk, A Supplement to Allibone’s Critical Dictionary of English Literature and British and American Authors'' (Philadelphiae: Lippincott, 1892) vol. 2 p. 744

Categoria:Nati 1805
Categoria:Mortui 1883
Categoria:Scriptores Angliae
Categoria:Scriptores de re cibaria
Categoria:Auctores Anglici
Categoria:Milites Angliae
Categoria:Autobiographi